Folketing
2010-11-16

Det har jeg ikke noget problem med, for det er sagens kerne. Det er det, det handler om. Jeg forstår, at ministeren ikke kan redegøre for, hvad han mener definerer hospitalsbegrebet. Jeg hører også, at ministeren intet svar har på, hvorfor det er rigtigt at have PTU's RehabiliteringsCenter med i sundhedslovens § 79 stk. 2, mens man med henvisning til et ikkeeksisterende hospitalsbegreb vil afvise Øfeldt Centret. Det synes jeg siger ganske meget om regeringens afvisning af dette lovforslag.